ЗАВЕЖДАЩ АДМИНИСТРАТИВНО-ТЕХНИЧЕСКА СЛУЖБА 

И КАСИЕР В УЧЕБНО ЗАВЕДЕНИЕ

Код по НКПД: 41102001

Подчиненост, връзки и взаимодействия:

Длъжността е подчинена на:

Директора на училището. 

Място в структурата:

Директор

ЗАВЕЖДАЩ АДМИНИСТРАТИВНО-ТЕХНИЧЕСКА СЛУЖБА И КАСИЕР

Цел на длъжността: 

Длъжността ЗАВЕЖДАЩ АДМИНИСТРАТИВНО-ТЕХНИЧЕСКА СЛУЖБА И КАСИЕР отговаря на потребностите от правилната организация и контрола на административно-техническите дейности в учебното заведение. 

Основни взаимоотношения:

Вътрешни:

Има служебни контакти с училищното ръководство, учители, служители и ученици.

Външни:

Контактува с ръководители и специалисти от други организации по въпроси, касаещи дейността му.

Трудови задачи и задължения, характеризиращи съдържанието на длъжността:

Задължения и права:

Задължения:

1. Завеждащ административно-техническата служба подпомага дейността на директора на училището.

2. Получава постъпващата кореспонденция за директора на училището, систематизира я в съответствие с установения ред и я предава за резюлиране.

3. Води и съхранява училищната документация.

4. Води и съхранява личните дела на списъчния състав в училището.

5. Изготвя и предоставя на директора за подпис: служебни бележки, удостоверения, писма, заповеди, наредби и други училищни документи.

6. Приема необходимите документи на кандидатстващи лица за работа /трудови договори, допълнителни споразумения към тях и заповеди за прекратяване на трудови договори след съгласуване с директора/, попълва и регистрира в НАП сключените трудови договори с персонала.

7. Следи за изтичането на срока на трудовия договор и своевременно уведомява директора.

8. Отчита трудовия стаж на всички работещи в училището. Своевременно уведомява директора за необходимостта от промяна на допълнителното възнаграждение за прослужено време.

9. Попълва трудовите книжки. Издава справки за настоящата и миналата трудова дейност на работниците.

10. Подготвя документите за пенсиониране на кадрите.

11. Подпомага директора при изготвяне на длъжностното и поименно щатно разписание и други трудовоправни документи.

12. Изготвя справки в рамките на своята компетентност на учители, служители и работници, ученици, родители, обслужващ персонал.

13. Издава служебни бележки и удостоверения, свързани с трудовата дейност на работниците и служителите.

14. Подготвя, оформя и съхранява документите и заповедите, свързани с командировки на работниците и служителите, заповеди за платен отпуск на работещите и справки за използваните платени и неплатени отпуски.

15. Осигурява и осъществява деловодството, предава получената информация по предназначение и следи сроковете, определени от директора за изпълнение на предоставените задачи.

16. Проверява и изчислява справките за лекторски часове съобразно с заповедта на директора.

17. Изготвя и представя в СФУКА в община Варна необходимите отчети, ведомости, справки.

18. Води заповедна книга.

19. При необходимост участва в заседанията на Педагогическия съвет.

20. Предава в архива на учебното заведение всички документи съставени във връзка със заплащането на труда, подредени по установения ред след изтичане на годината.

21. Въвежда и обработва задължителната информация в компютъра, в съответствие с изискванията на съответните програми.

22. Следи промените на нормативните документи, регламентиращи финансовата дейност.

23. Съхранява архивните финансово-счетоводни документи.

24. Да изисква от счетоводството извлечения за начисления по ФСБКО и осигурява усвояването му.

25. Да води документи по детски и работнически влогове и ВСКУ.

26. Със заповед на директора изпълнява задълженията на домакина по време на негово отсъствие.

27. Спазва всички задължения при изпълнение на възложената работа, съгласно чл.126 от КТ и Правилника за вътрешния трудов ред.

28. Изпълнява и други законосъобразни задачи, възложени му от директора на учебното заведение.

29. Касиерът е длъжен да получава своевременно парични средства от обслужващата банка и точно да съблюдава правилата за опазването им при транспортирането от банката и съхраняването им в касата.

30. При получаване или внасяне на суми от и в банката, на касиера се забранява да се отклонява за изпълнение на други дейности и да посещава обществени места.

31. Записва в касовата книга ежедневно всички приходно-разходни документи, а в данните от приключената за деня касова книга, като при констатиран недостиг/излишък докладва на гл. счетоводител.

32. Начислява и изплаща в установения срок заплатите и други плащания на служителите в училището.

33. Изплаща сумите само при наличието на всички необходими подписи на лицата, разпоредили плащането и на лицата получили сумите.

34. Касиерът задължително занулява касата всеки последен работен ден от месеца, както и последен работен ден от годината.

Права:

1. Да получава необходимата информация, подпомагаща дейността му.

2. Да взема самостоятелни решения при организирането, ръководенето и контрола на административно-техническата дейност в учебното заведение.

Профил на длъжността:

Постижения на изпълнителя:

Вид и равнище на образованието:

Средно икономическо образование. 

Професионален опит:

Посочва се от директора съобразно действащата нормативна база и специфичните особености на конкретното учебно заведение. 

Владеене на чужди езици: 

Посочва се от директора съобразно специфичните особености на конкретното учебно заведение. 

Личностни изисквания към изпълнителя и поведенчески характеристики: 

емоционална устойчивост, тактичност, съобразителност, аналитичност, комуникативност, самостоятелност, организираност, отговорност, точност, лоялност, честност.

Условия на труд: 

Работи в кабинет. 

Режим на труд и почивка:

Режимът на работа се определя в съответствие с Правилника за вътрешния трудов ред, приет в училището.

Работно и униформено облекло:

Не ползва работно облекло. Спазва приетия стил на обличане в училището.

Система за работна заплата:

Основно трудово възнаграждение и допълнително заплащане, съгласно нормативно определеното за длъжността.

Общи и заключителни разпоредби:

Изменения и допълнения в настоящата длъжностна характеристика се извършват по реда на нейното утвърждаване.

Длъжностната характеристика е

ИЗГОТВИЛ: 

УТВЪРДИЛ:

Получих длъжностната си характеристика и съм запознат с нея.

...........................................................................................................................

(трите имена)

..................................................

(подпис, дата)

